หุ้นใหญ่หนุน SET พลิกปิดบวก 1.28 จุด แนะจับตาผลเจรจาการค้าสหรัฐฯ-จีน
หุ้นใหญ่หนุน SET พลิกปิดบวก 1.28 จุด แนะจับตาผลเจรจาการค้าสหรัฐฯ-จีน โดยดัชนีปิดตลาดวันนี้ ที่ระดับ 1,594.00 จุด บวก 1.28 จุด หรือ 0.08% มูลค่าการซื้อขาย 3.57 หมื่นล้านบาท
8 ม.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,594.00 จุด บวก 1.28 จุด หรือ 0.08% มูลค่าการซื้อขาย 3.57 หมื่นล้านบาท
10 หุ้นดันดัชนีวันนี้

โดยนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้แกว่งไซด์เวย์หลังจากที่ปรับขึ้นมา 2 วันติดต่อกันกว่า 30 จุด ทำให้กรอบการปรับขึ้นจำกัด ซึ่งยังติดแนวต้านที่ 1,600 จุดอยู่ในช่วงที่กำลังรอดูผลการเจรจาการค้าระหว่างสหรัฐฯ และจีน ว่าจะมีข้อสรุปในรูปแบบไหน ซึ่งตลาดฯก็คาดหวังไปในทางบวกพอควรแล้ว
ด้านตลาดหุ้นในภูมิภาคเอเชียแกว่งไซด์เวย์ออกในทางพักตัว โดยดัชนีฯเคลื่อนไหวทั้งในแดนบวก-ลบสลับกันแล้วแต่ละตลาดฯ
สำหรับแนวโน้มการลงทุนในวันพรุ่งนี้ (9 ม.ค.) นายวีระวัฒน์ กล่าวว่า ตลาดฯคงจะแกว่งไซด์เวย์ โดยขึ้นอยู่กับผลการเจรจาการค้าระหว่างสหรัฐฯ และจีน หากผลการเจรจาออกมาดีในระยะกลางตลาดฯมีโอกาสปรับขึ้นไปต่อได้ แต่ถ้าผลการเจรจาออกมาไม่ดี ตลาดฯก็มีโอกาสที่จะเผชิญกับแรงขายทำกำไร พร้อมให้แนวรับ 1,580 จุด ส่วนแนวต้าน 1,600 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
CPALL มูลค่าการซื้อขาย 3,288.75 ล้านบาท ปิดที่ 72.50 บาท ลดลง 0.50 บาท
PTT มูลค่าการซื้อขาย 2,434.82 ล้านบาท ปิดที่ 48 บาท ราคาไม่เปลี่ยนแปลง
GULF มูลค่าการซื้อขาย 1,518.99 ล้านบาท ปิดที่ 86 บาท เพิ่มขึ้น 2.25 บาท
AOT มูลค่าการซื้อขาย 1,406.58 ล้านบาท ปิดที่ 64.75 บาท เพิ่มขึ้น 0.50 บาท
PTTEP มูลค่าการซื้อขาย 1,327.76 ล้านบาท ปิดที่ 121.50 บาท เพิ่มขึ้น 0.50 บาท
 
ตลาดหุ้นเอเชีย
